b'\n_START_ARTICLE_\nNCS\n_START_SECTION_\nSpalvinis k\xc5\xabnas\n_START_PARAGRAPH_\nSpalvinio k\xc5\xabno model\xc4\xaf iliustruoja \xc5\xa1e\xc5\xa1i\xc5\xb3 pagrindini\xc5\xb3 spalv\xc5\xb3 tarpusavio santykis. \xc5\xa0iame modelyje kiekviena spalva turi savo pastovi\xc4\x85 viet\xc4\x85. \xc5\xa0is modelis yra trimatis, kadangi chromatin\xc4\x97s spalvos santykiauja ne tik tarpusavyje, bet ir su balta bei juoda. Tam, kad trimat\xc4\xaf model\xc4\xaf b\xc5\xabt\xc5\xb3 galima geriau pavaizduoti plok\xc5\xa1tumoje, jis i\xc5\xa1reik\xc5\xa1tas dviejomis projekcijomis \xe2\x80\x93 spalviniu apskritimu bei spalviniu trikampiu.\n_START_SECTION_\nSpalvinis apskritimas ir spalviniai tonai\n_START_PARAGRAPH_\nSpalvinis apskritimas, tai spalvinio k\xc5\xabno projekcija i\xc5\xa1 vir\xc5\xa1aus. Keturios pagrindin\xc4\x97s spalvos (geltona, raudona, m\xc4\x97lyna ir \xc5\xbealia) dalina apskritim\xc4\x85 \xc4\xaf keturias dalis ir yra i\xc5\xa1sid\xc4\x97s\xc4\x8diusios prie spalvinio apskritimo skiriamosios linijos. Spalviniai tonai i\xc5\xa1rei\xc5\xa1kiami kodais, sudarytais i\xc5\xa1 raid\xc5\xbei\xc5\xb3 ir skai\xc4\x8di\xc5\xb3._NEWLINE_Kiekviena apskritimo dalis dar skirstoma \xc4\xaf \xc5\xa1imt\xc4\x85 lygi\xc5\xb3 dali\xc5\xb3. Pavyzd\xc5\xbeiui, kvadratas Y R-Y dalyje yra 100\xc2\xa0% geltonas. Judant link R, did\xc4\x97ja raudonumas. Spalva, esanti Y70R ta\xc5\xa1ke, yra sudaryta i\xc5\xa1 70\xc2\xa0% raudonos ir 30\xc2\xa0% geltonos spalv\xc5\xb3.\n_START_SECTION_\nSpalvinis trikampis ir atspalviai\n_START_PARAGRAPH_\nSpalvinis trikampis naudojamas i\xc5\xa1reik\xc5\xa1ti baltos ir juodos spalv\xc5\xb3 santyk\xc4\xaf, taip apra\xc5\xa1ant tam tikr\xc4\x85 atspalv\xc4\xaf bei jo achromati\xc5\xa1kumo laipsn\xc4\xaf._NEWLINE_Spalvinis trikampis \xe2\x80\x93 tai vertikalioji spalvinio modelio dalis. C raide pa\xc5\xbeym\xc4\x97tame kampe yra tik grynai chromatiniai atspalviai (pavyzd\xc5\xbeiui, Y70R), juose n\xc4\x97ra nei juodos, nei baltos spalv\xc5\xb3. Kampe W yra gryna balta spalva, kampe C- gryna juoda._NEWLINE_Tarp kamp\xc5\xb3 yra \xc4\xaf 100 dali\xc5\xb3 padalintos skal\xc4\x97s. Apra\xc5\xa1ant spalv\xc4\x85, pakanka nurodyti juodos spalvos ir chromati\xc5\xa1kumo lyg\xc4\xaf. Skai\xc4\x8dius 2030 nurodo, kad atspalvio sud\xc4\x97tyje yra 20\xc2\xa0% juodos spalvos, atspalvio chromati\xc5\xa1kumas \xe2\x80\x93 30\xc2\xa0%. Tai sudaro 50\xc2\xa0% atspalvio ir rei\xc5\xa1kia kad lik\xc4\x99 50\xc2\xa0%- balta spalva._NEWLINE_Kodas NCS sistemoje paskiriamas apjungiant spalv\xc4\x85 ir atspalv\xc4\xaf rei\xc5\xa1kian\xc4\x8dius skai\xc4\x8dius (pavyzd\xc5\xbeiui, 2030- Y70R). Taigi, NCS sistemos kodas, nors i\xc5\xa1 pirmo \xc5\xbevilgsnio ir atrodo es\xc4\x85s atsitiktini\xc5\xb3 skai\xc4\x8di\xc5\xb3 bei raid\xc5\xbei\xc5\xb3 kratinys, i\xc5\xa1 tikr\xc5\xb3j\xc5\xb3 yra spalv\xc5\xb3 apra\xc5\xa1ymo kalba._NEWLINE_NCS naudojama taip pat ir Sadolin da\xc5\xbe\xc5\xb3 koloravimui naudojamoje spalv\xc5\xb3 tonavimo sistemoje TINTORAMA.'